Diari Oficial de la Generalitat Valenciana


Sumari del DOGV 9287, del 28-02-2022 (2022/1555)

RESOLUCIÓ de 22 de febrer de 2022, de la Conselleria d'Educació, Cultura i Esport, per la qual es reconeix el museu La Nau, Museu de la Universitat de València, com a museu de la Comunitat Valenciana.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9287

Data del DOGV
:   28-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1555


Data del document
:   22-02-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * museu

RESOLUCIÓ de 22 de febrer de 2022, de la Conselleria d'Educació, Cultura i Esport, per la qual es reconeix el museu La Nau, Museu de la Universitat de València, com a museu de la Comunitat Valenciana. [2022/1555]  
Antecedents de fet  
Vist que la Universitat de València presenta una sol·licitud respecte al reconeixement del museu La Nau. Museu de la Universitat de València, com a museu de la Comunitat Valenciana.  
Vist que aquesta entitat annexa a aquesta sol·licitud tota la documentació pertinent, consistent en:  
1. Acord del Consell de Govern de la Universitat de València pel qual s'aprova iniciar els tràmits administratius per a aconseguir el reconeixement oficial del museu.  
2. Informe tècnic sobre la naturalesa i l'entitat de la col·lecció.  
3. Informe tècnic en què s'especifica el tipus de les instal·lacions museístiques i pedagògiques de què disposa.  
4. Inventari dels fons, segons el model oficialment establit GV-MUSEIA.  
5. Informe emés per un arquitecte sobre l'adequació del local o edifici que conté els fons. Plànol i fotografies.  
6. Certificat sobre el personal que hi haja adscrit al museu, tant tècnic com administratiu i subaltern, en què s'especifique la naturalesa de la seua relació laboral amb aquest museu i de les consignacions pressupostàries per al funcionament del museu, i s'indiquen separadament, almenys, les partides de despeses corrents i de personal.  
7. Certificat relatiu a l'horari d'obertura al públic.  
8. Proposta museològica i museogràfica.  
9. Proposta expositiva per a la Sala de Bigues de la Universitat de València.  
  
Fonaments de dret  
Primer. Resulten aplicables els articles 68 i 70 de la Llei 4/1998, d'11 de juny, del patrimoni cultural valencià, que estableixen la figura jurídica de museu, així com la seua integració en el Sistema Valencià de Museus.  
Segon. La sol·licitud presentada correspon al que s'estipula en els articles 3, 6 i 7.1 de l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.  
Tercer. El conseller d'Educació, Cultura i Esport resulta competent per a resoldre el present expedient en virtut del que disposa la Llei 4/1998, d'11 de juny, del patrimoni cultural valencià; l'article 9 de l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana i el Reglament orgànic i funcional de la Conselleria d'Educació, Cultura, i Esport, aprovat pel Decret 173/2020, de 30 d'octubre, del Consell de la Generalitat.  
En virtut de tot el que s'ha exposat, i a proposta de la Direcció General de Cultura i Patrimoni, resolc:  
  
Primer  
Reconéixer el museu La Nau, Museu de la Universitat de València, com a museu de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del patrimoni cultural valencià, i en l'Ordre de 6 de febrer de 1991, de la Conselleria de Cultura, Educació i Ciència, que queda integrat en el Sistema Valencià de Museus.  
  
Segon  
Publicar la present resolució en el Diari Oficial de la Generalitat Valenciana.  
  
Tercer  
Segons el que disposa l'article 13 de l'ordre esmentada, la Conselleria d'Educació, Cultura i Esport podrà anul·lar el present reconeixement de museu si es deixen de complir alguns dels requisits exigits en l'ordre.  
  
Contra aquesta resolució, que posa fi a la via administrativa, es podrà interposar recurs potestatiu de reposició, o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Cultura i Esport en el termini d'un mes comptador des de l'endemà de publicar-se.  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de publicar-se.  
En el cas que el recurrent siga una administració pública, s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 22 de febrer de 2022.- El conseller d'Educació, Cultura i Esport: Vicent Marzà i Ibáñez.